বর্ণ বৈষম্য লন্ডনে! স্কুল ছাড়তে বাধ্য করা হল হিন্দু শিশু স্কুল পড়ুয়াকে

ওয়েবডেস্ক-  ফের লন্ডনে (London) বর্ণবিদ্বেষের (Racism) শিকার হতে হল এক শিশুকে। স্কুল ছাড়তে বাধ্য করা হল হয়েছে ওই শিশুকে। ওই হিন্দু শিশুর (Hindu child) অপরাধ ছিল কপালে তিলক। এই কারণে তাকে বৈষম্যের শিকার হতে হল। ভিকারস গ্রিন প্রাইমারি স্কুলে (Vickers Green Primary School) এই ঘটনা ঘটেছে। সেখানে ওই শিশুকে ধর্মীয় সম্পর্কে জিজ্ঞাসাবাদ করা হয়। কেন তিলক পড়েছে, এটি কতটা ন্যায্যতা, এই তিলকের বিশেষত্ব কী, সেটিও প্রমাণ করতে বলা হয় ওই শিশুকে।

এমনকী শিশুটি স্কুলের মধ্যে প্রবেশে পরেই প্রধান শিক্ষক তাকে নিবিড়ভাবে পর্যবেক্ষণ করতে শুরু করেন। ফলে শিশুটি আরও ভয় পেয়ে যায়। স্কুলের সব রকমের কাজ থেকে নিজেকে আসতে আসতে সরিয়ে নেয় শিশুটি। ক্লাসে কোণঠাসা হয়ে পড়ে সে।  জানা গেছে, শিশুটির বাবা-মা, স্কুলের অন্যান্য হিন্দু বাবা-মায়ের সঙ্গে মিলে তিলক-সহ হিন্দু রীতিনীতির ধর্মীয় গুরুত্ব ব্যাখ্যার জন্য প্রধান শিক্ষক এবং স্কুল গভর্নরদের সঙ্গে যোগাযোগ করার চেষ্টা করেন। কিন্তু এতে কোনও সাড়া পাওয়া যায়নি।

আরও পড়ুন-  ভয়ঙ্কর তুষারঝড়! একের পর এক দুর্ঘটনা! শহরজুড়ে জারি ‘হাই অ্যালার্ট’

মানবাধিকার সংগঠন ইনসাইট ইউকে জানিয়েছে, ভিকারস গ্রিন প্রাইমারি স্কুলে বৈষম্যের অভিযোগ উঠেছে। এর জন্য ইতিমধ্যেই চারজন শিশুকে সরিয়ে দেওয়া হয়েছে। প্রশ্নের মুখে ধর্মীয় স্বাধীনতা।

The post বর্ণ বৈষম্য লন্ডনে! স্কুল ছাড়তে বাধ্য করা হল হিন্দু শিশু স্কুল পড়ুয়াকে first appeared on KolkataTV.